80 साल का होने में अभी वक्त है : प्रणब  
प्रणब ने लोकसभा में जब आयकर में छूट संबंधी घोषणा की तो कुछ सदस्यों ने चुटकी ली कि प्रणब दा ने खुद को ध्यान में रखते हुए ऐलान किया है।
80 वर्ष से अधिक आयु के वरिष्ठ नागरिकों के लिए वित्तमंत्री प्रणब मुखर्जी ने लोकसभा में जब आयकर में छूट संबंधी घोषणा की तो कुछ सदस्यों ने चुटकी ली कि प्रणब दा ने खुद को ध्यान में रखते हुए यह ऐलान किया है।  इस पर प्रणब मुखर्जी ने भी मुस्कुराते हुए कहा, अभी 80 तक पहुंचने में कई साल बाकी हैं। अभी मैं 80 साल का नहीं हुआ हूं। इससे पूर्व मुखर्जी ने वर्ष 2011-2012 के लिए आम बजट पेश करते हुए जब 80 वर्ष और उससे अधिक आयु वर्ग के वरिष्ठ नागरिकों के लिए आय कर छूट सीमा को पांच लाख रुपये तक करने की घोषणा की तो सत्ता पक्ष के सदस्यों ने जहां मेजें थपथपा कर इसका स्वागत किया, वहीं कुछ सदस्यों ने चुटकी ली कि वित्त मंत्री ने अपने फायदे के लिए यह घोषणा की है।